અમેરિકાના વિદેશ મંત્રી માઈક પોમ્પિયોએ કહ્યું કે, અમે સમુદ્ર, આકાશમાં આવવા-જવાની સ્વતંત્રતા સુનિશ્ચિત કરી લેવી જોઈએ. સાથે જ સામુદ્રિક વિવાદોને શાંતિપૂર્ણ રીતે ઉકેલ શોધવો જોઈએ. બંને દેશ એક બીજાના બજાર આધારિત અર્થવ્યવસ્થા અને ગુડ ગર્વનન્સને આગળ વધારશે. અર્થવ્યવસ્થાને નુકસાન પહોંચાડનારી બાહરની તાકાતોથી રક્ષા કરાશે. બંને દેશ લોકતંત્ર, વ્યક્તિગત અધિકારોનું સન્માન અને આઝાદી આપવામાં વિશ્વાસ રાખે છે. ભારત પહોંચતા પહેલાં પોમ્પિયોએ કહ્યું હતું કે. "રશિયા પાસેથી હથિયારો ખરીદવાની ભારતની યોજના કે ઈરાન સાથે સંબંધ અંગે 2 પ્લસ 2 સામરિક વાર્તામાં પ્રમુખ મુદ્દાઓ નહીં હોય." પોમ્પિયોની સાથે અમેરિકાના રક્ષા મંત્રી જેમ્સ મેટિસ પણ ભારત આવ્યાં છે. તેઓએ રક્ષા મંત્રી નિર્મલા સીતારમણ સાથે મુલાકાત કરી.